text: ES fyrireikar seg uppá fullkomið russiskt gassbann
text: #000001
text: Hóast ábendingar um, at Russland fer at lata uppaftur fyri gassveitingunum gjøgnum Nord Stream 1 leiðingina, so er ES í gongd við at fyrireika seg uppá at minka um gassnýtsluna
text: #000002
text: Tað var forkvinnan í ES nevndini, Ursula von der Leyen, sum á tíðindafundi kunnaði umheimin um, at felagsskapurin er komin ásamt um eina ætlan at minka um nýtsluna av gassi við 15%. Hetta verður gjørt sum eitt aftursvar til møguligan framhaldandi steðg í russisku gassveitingini til tað mesta av Evropa.
text: #000003
text: Hon vísti á, at Russland brúkar gassveitingar til Evropa sum vápn móti Vesturheiminum.
text: #000004
text: ES vil tryggja sær, at eingi húsarhald í Evropa standa uttan hita, tá veturin kemur, og tí er avrátt, at tað fyrst og fremst vera ídnaðarfyritøkur, sum verða raktar av eini minkandi gassnýtslu. Hetta fer so at raka londini ymiskt, men serstakliga Týskland og Italia, sum hava vinnur, ið brúka russiskt gass, verða meint raktar. Hetta skrivar Washington Post.
text: #000005
text: -Russland “blackmailar” okkum sigur ES nevndarforkvinnan og brúkar orku sum eitt vápn. Og tí mugu vit í Evropa, uttan mun til hvat Russland nú fer at gera, hava eina ætlan, sum fevnir um at minka um ella heilt gevast við at nýta gass úr Russlandi. Vit mugu fyrireika okkum til heilt at gevast við at keypa gass úr Russlandi”, segði ES forkvinnan.
text: #000006
text: Avtalan, sum skal góðkennast av øllum ES londunum, skal setast í verk komandi mánaðirnar. Sambært Washington Post skal umboð fyri russiskar myndugleikar hava sagt við blaðið, at russar ætla at fara aftur til somu veiting sum undan umvælingini av gassleiðingini. Men víst verður eisini á, at einki er vist fyrr enn skrúvað verður frá aftur gassveitingini. Russland hevur sum er longu steðgað øllum gassi til baltisku londini, Póland, Bulgaria og Finland. Helvtin av londunum í ES er rakt av russisku tiltøkunum, og veitingarnar eru nú minni enn ein triðingur av nýtsluni somu tíð í fjør.
text: #000007
text: ES leiðslan hevur heitt á limalondini at skifta frá gassi til varandi orku, har hetta ber til. Og leggur dent á at fáa tunga ídnaðin, almennar stovnar ol. at skifta til grønari orku.
text: #000008
text: Hetta verður fyrst og fremst gjørt fyri at fylla goymslurnar av gassi til veturin. Um so er at støðan verður uppaftur meira álvarslig, so tekur ES sær rætt til at seta í verk tvungna sparing í nýtsluni.
text: #000009
text: Tað er fyrst og fremst kríggið í Ukraina, sum hevur varpað ljós á týdningin, sum russisk orka hevur fyri Evropa. Enn hava ES lond ikki megnað eins og USA at seta bann fyri innflutningi av orku úr Russlandi. Í 2021 innflutti ES umleið 40% av gassnýtsluni úr Russlandi og ein fjórðing av oljuni.
text: #000010
text: Hóast leiðslan í ES royndi at fáa ES lond heilt at gevast við at keypa olju, gass og kol úr Russlandi eydnaðist ikki at fáa semju um hetta og einstøk lond, sum eru sera bundin at orku úr Russlandi, fingu undantøk.
text: #000011
text: ES lond hava roynt at fáa olju og gass úr øðrum londum at seta ístaðin fyri ta russisku orkuna. ES leiðslan, sum raðfestir grøna orkuskiftið, hevur tó gjørt greitt, at limalondini eiga eisini at brúka kol, olju og kjarnorku í einum skiftistíðarskeiði, har roynt verður at fara burtur frá innflutninginum úr Russlandi. Hetta er so nakað, sum eitt nú Greenpeace hevur funnist at, tí tað er ikki í tráð við royndirnar at steðga veðurlagsbroytingunum.
text: #000012
text: Fólkatingið vitjar SEV í Húsahaga
text: #000015
text: Regin Mittún nýggjur fíggjarstjóri hjá Magn
text: #000018
text: Oljuprísur uppá 100 dollarar í eygsjón
text: #000019
text: Bera ótta fyri nýggjum grønum brennievnum
text: #000022